กรมการค้าภายในแก้ปัญหาไข่ไก่ล้นตลาดเบื้องต้นเตรียมเชื่อมโยงนำไปวางจำหน่ายในร้านธงฟ้าประชารัฐทั้วประเทศพร้อมลดปริมาณการเลี้ยงไก่เพื่แปนะบสมดุลให้สอดคล้องกับการบริโภคในประเทศ
กรมการค้าภายใน แก้ปัญหาไข่ไก่ล้นตลาดเบื้องต้นเตรียมเชื่อมโยงนำไปวางจำหน่ายในร้านธงฟ้าประชารัฐทั้วประเทศพร้อมลดปริมาณการเลี้ยงไก่เพื่แปนะบสมดุลให้สอดคล้องกับการบริโภคในประเทศ         นายวิชัย โภชนกิจ อธิบดีกรมการค้าภายใน กล่าวถึงสถานการณ์ไข่ไก่ในประเทศขณะนี้ว่า กรมฯ ได้ร่วมมือกับผู้เลี้ยงไก่ไข่รายย่อยและรายใหญ่ และผู้ส่งออกไข่ไก่ ในการทำแผนเร่งระบายไข่ไก่ที่ล้นตลาดปริมาณ 70 ล้านฟอง เพื่อแก้ไขปัญหาราคาไข่ไก่ให้สอดคล้องกับราคาตลาด โดยราคาหน้าฟาร์มปัจจุบันอยู่ที่ 2 บาท 30 สตางค์ต่อฟอง ขณะที่ราคาขายปลีกอยู่ที่4 บาทตีอหอง ซึ่งไม่สอดคล้องกับกลไกการตลาด ดังนั้นจำเป็นที่จะต้องเข้าไปแทรกแทรงผ่านกลไกการส่งออก และการบริโภคในประเทศ โดยจะเชื่อมโยงเข้าไปวางจำหน่ายในร้านธงฟ้าประชารัฐ 40,000 แห่ง 15 ล้านฟอง การกระจายในการจัดงานมหกรรมธงฟ้าใน 22 จังหวัดทั่วประเทศอีก 15 ล้านฟอง  และที่เหลืออีก 40 ล้านฟองจะเร่งผลักดันการส่งออกไปตลาดต่างประเทศ ทั้งนี้คาดว่าสามารถระบายได้หมดภายในเดือนกุมภาพันธ์ 2562 ซึ่งจะช่วยยกระดับราคาไข่ไก่หน้าฟาร์มให้สูงขึ้นเฉลี่ยที่ 2.8 บาทต่อฟอง ทั้งนี้ นอกจากจะเร่งรัดการระบายตามช่องทางต่างๆแล้ว กรมฯจะร่วมมือกับห้างสรรพสินค้า ห้างค้าส่งค้าปลีก ในการจัดกระเช้าไข่ไก่ สำหรับให้ประชาชนซื้อไปมอบเป็นของขวัญในช่วงเทศกาลปีใหม่ด้วย          อธิบดีกรมการค้าภายใน กล่าวเพิ่มเติมว่า สำหรับสาเหตุของปริมาณไข่ไก่ที่ล้นตลาดเนื่องจากเกษตรกรหันมาเลี้ยงไห่ไข่เพิ่มขึ้นจากเดิม 48 ล้านตัว เพิ่มเป็น 57 ล้านตัว ดังนั้นเพื่อแก้ไขปัญหาดังกล่าวจะวางแนวทางเพื่อลดปริมาณการเลี้ยงไก่ให้เหลือ 50-52 ล้านตัว เพื่อให้ปริมาณไข่ไก่สอดคล้องกับการบริโภคในประเทศ